nachem zmorge simer ids dörfli ufe märit gange. het mega gfägt. u vo de 10 a simer am beach gsi. äs het zwar mega kutet aber äs isch schön warm gsi u äs het kes wölki am himmel gha. d wäuä si mega gross gsi. mir hei abgmacht, dass luca nume mit papa u sim boddyboard ids meer darf. ja klar, är isch du mit em daniel u sim papi ids meer. marco het si kite dr zwüsche ufbout u mutti isch wiä nä badmeister mit verschränkte arme am wasser gstande.(het aber nüt gnüzt, vilech nume chli gfürchig  usgseh). hm, dank dr strömig hets sä aui zämä immer witer use tribe. da bini du chli nervös worde, u wo du marco no isch cho z springe u het em luca afa pägä hani du scho fasch grad ä chli panik becho. luca het ke chance me ka allei ine zcho, obwohl är öppe 15 meter vom strand wäg isch gsi. mit het z gfüehl gha, die wälle wärde immer wilder u wilder. i ha natürli du marco ine gjagt für ga z hällfe. si si du emu alli wider heil use cho. luca isches du grad ä chli mullmig gsi, u het du o grad chli müesse gränne. är  het gseit, weisch i ha ja wöuä ine cho, aber i ha nümme chönne……..aber äbä, äs isch ja no mau guet cho!!!!!